Beaskajohka (Nesseby)

Beaskajohka (nordsamisk) er ei elv i Nesseby kommune i Finnmark. Den er ei av Reppenelvas tilløpselver og har utspring fra fjellet Geađgevárri, som ligger like øst for grensa til Sør-Varanger kommune. Herfra renner elva over snaufjell mot nordvest til den passerer skoggrensa øst for Beaskajávri. Elva munner ut helt nordøst i Dierggejávri, rundt en kilometer øst for Reppenelvas utløp. Elva er 16,5 kilometer lang.

Reppenelva-vassdraget ble i 1980 vernet mot kraftutbygging i Verneplan II for vassdrag.

 Referanser 

Kategori:Elver i Nesseby
Kategori:Reppenelvvassdraget